[{"text_idx": "#000004", "text": "Felly dyma ddechrau heddiw yng nghornel de-ddwyreiniol Cymru, a\u2019r dringfa sydd wedi\u2019i dringo fwyaf ymysg y pobl sy\u2019n recordio hynny ar Strava."}, {"text_idx": "#000005", "text": "Ar o\u0302l bod ar ddiwrnod agored yn y brifysgol yng Nghaerdydd ddechrau mis Gorffennaf, roedd Dad a minnau\u2019n aros mewn Premier Inn nid nepell o Lynebwy, ac mi ildiodd o\u2019r cyfle i ymuno a\u0302 mi ar y beic chwarae teg iddo fo er mwyn fy nilyn yn y car. Y cynllun gwreiddiol oedd seiclo o\u2019r gwesty i\u2019r Gelli Gandryll ar o\u0302l dringo Mynydd Llangynidr, y Tymbl a Bwlch yr Efengyl. Ond wrth gwrs, the best laid plans o\u2019 mice and men gang aft agley. Daeth hi i arllwys y glaw, ac ar o\u0302l newid ym maes parcio Morrison\u2019s, mi ddreifion ni adre\u2019 a chyrraedd no\u0302l jest mewn pryd i ddal dechrau ge\u0302m Cymru a De Affrica (yr un gynta\u2019, lle gaethon ni gyd yn rhyfeddu ar ba mor agos oedden ni at ennill)."}, {"text_idx": "#000013", "text": "Mae\u2019r ffordd ar y dechrau\u2019n gul ac yn gysgodol, ond ddim y math o gysgod sy\u2019n fy atal i rhag gwlychu. O\u2019r nifer aruthrol o geir a\u0302 phlatiau dysgwyr, dwi\u2019n cymryd fod hwn yn rhan o un o routes y profion, ond be wn i."}, {"text_idx": "#000016", "text": "Wedi croesi\u2019r grid gwartheg, mae\u2019n dal i frathu gyda 3km o ddringo caled eisoes yn y coesau. Dydy\u2019r dringo anodd ddim yn para lot hirach, ac wrth i\u2019r ffordd fynd yn fwyfwy agored, ceir golygfeydd gwerth chweil dros rannau gwledig sir Fynwy tuag at Grughywel a thu hwnt."}, {"text_idx": "#000017", "text": "Oddi yma hyd y diwedd, mae\u2019r graddiant yn fwy goddefgar ac yn agosach at ryw 6% na\u2019r 10% blaenorol. Does ryfedd bod hon yn cael ei thrin fel dringfa wych i rasio arni; yn gartref i bencampwriaethau hill climb Prydain. Dringo serth am y ddau draean cyntaf, cyn cyfle i wagu\u2019r tanc ar eich ewyllys eich hun ar y rhannau uchaf."}, {"text_idx": "#000018", "text": "Wrth ddynesu at ael y bryn mae pwll Pen Ffordd Goch ar y chwith ac aml i faes parcio ar gyfer ymwelwyr o bob anian, yn dod i gerdded neu hamddena ar gorsydd y Blorenge."}, {"text_idx": "#000019", "text": "Un wib fach olaf, a dynodir y copa gan arwydd pwrpasol i seiclwyr, a\u2019r ffin gyda bwrdeistref sirol Torfaen."}, {"text_idx": "#000021", "text": "La Vuelta yn y Gymraeg am y tro cyntaf: yr holl fanylion"}]